Раклиново
Раклѝново е село в Югоизточна България, община Айтос, област Бургас.

География
Село Раклиново се намира на около 18 km запад-северозападно от общинския център град Айтос. Разположено е в долинно разширение между възвишенията на Карнобатската планина, Източна Стара планина, по полегатите склонове край малката местна река, споменавана като Анадере и Раклиндере. Има изключително чист въздух. Общинският път, водещ до Раклиново, на около километър южно от селото се разклонява и разклонението на юг-югозапад води през селата Зимен и Глумче до връзка с първокласния Подбалкански път близо до Карнобат, а разклонението на югоизток води към съседните села Тополица и Кликач и през село Черноград – отново до връзка с Подбалканския път. Надморската височина в центъра на селото при сградата на кметството е около 311 м.

История 
След края на Руско-турската война 1877 – 1878 г., по Берлинския договор селото остава на територията на Източна Румелия. От 1885 г. – след Съединението, то се намира в България с името Сефер кьой. Преименувано е на Раклиново през 1934 г.

През 1950 г. в Раклиново е учредено Трудово кооперативно земеделско стопанство (ТКЗС), което през 1958 г. се влива в ТКЗС, село Черноград.

Население 
Населението на село Раклиново наброява 521 души към 1934 г., постепенно намалява до 140 души (по текущата демографска статистика за населението) към 2018 г.

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г.:

Обществени институции 
Село Раклиново към 2020 г. е център на кметство Раклиново.

В селото към 2020 г. има джамия, регистрирана в Националния регистър на храмовете в Република България.

Културни и природни забележителности 
Има чешма в центъра. Най-големият архитектурен паметник в селото е мостът над реката. Също интересен архитектурен паметник е “Къщата на Щангата”. 

От селото започва маркирана туристическа пътека (бяло-червено-бяло) за хижите над село Тополица и за град Айтос. Пътеката преминава през много красиви местности.

Кухня 
Кухнята е предимно мюсюлманска – курбан, баклава, печени агнета, овчи кюфтета, супа, кокошка със зеле, кадаиф. Сюргюн

Източници

Външни препратки 

Села в област Бургас
Населени места в община Айтос